Zmluva č. E-531.10.1006.00

o poskytovaní servisných služieb pri zabezpečení prevádzky IS Štatistický zberový portál

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej „Servisná zmluva“)medzi:

# Zmluvné strany

1. **Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní VO>

IČO: 308 44 789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919 *– platí pre domáceho dodávateľa*

SK60 0720 0000 0000 0000 2129 *– platí pre zahraničného dodávateľa*

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“)

A

1. **Dodávateľ:**

Obchodné meno: <**vyplní uchádzač**>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

Zapísaný: <vyplní uchádzač>

(ďalej len „dodávateľ“)

(objednávateľ a dodávateľ ďalej spoločne označení ako „zmluvné strany“)

### **Článok I**

### **Preambula**

# Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom Upgrade IS Štatistický zberový portál.

# Na základe vyhodnotenia ponúk bola ponuka dodávateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku dodávateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto Servisnú zmluvu.

# Pre účely tejto Servisnej zmluvy informačný systém Štatistický zberový portál existujúci v Národnej banke Slovenska ku dňu podpisu tejto Servisnej zmluvy v sebe zahŕňa resp. bude zahŕňať aj jeho upgrade na základe zmluvy o dielo č. E-531.10.1005.00 (ďalej len „zmluva o dielo“), ktorú uzatvorili zmluvné strany súčasne s touto Servisnou zmluvou.

# Článok II.

# Predmet zmluvy

# Predmetom tejto Servisnej zmluvy je záväzok dodávateľa poskytovať služby

# Podpora

# Údržba

# Konzultácie na pracovisku objednávateľa

# Školenie

# Implementácia

# Podpora SW tretích strán (pre softvérové licencie tretích strán dodané dodávateľom v rámci zmluvy o dielo)

(ďalej aj “Servisné služby”) pre  informačný systém Štatistický zberový portál (ďalej aj “dodaný systém“) a to minimálne v rozsahu a podľa špecifikácie uvedenej v Prílohe č.2 - Špecifikácia Servisných služieb tejto Servisnej zmluvy a v súlade s touto Servisnou zmluvou a všeobecnými podmienkami k Servisnej zmluve ako Prílohy č.1 k tejto Servisnej zmluve (ďalej len „všeobecné podmienky“).

# Článok III.

# Cena za poskytované Servisné služby

* 1. Ceny za poskytovanie Servisných služieb pre zabezpečenie prevádzky dodaného systému podľa článku II bodu 2.1 tejto Servisnej zmluvy, ktoré objednávateľ a dodávateľ dohodli v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. o cenách v znení neskorších predpisov a sú uvedené v Prílohe č. 3 – Špecifikácia ceny tejto Servisnej zmluvy. Ceny za poskytovanie Servisných služieb zahŕňajú všetky náklady dodávateľa spojené s poskytovaním Servisných služieb vrátane dopravy.
  2. Zmluvné strany sa dohodli a výslovne súhlasia s tým, že dodávateľ bude zasielať len elektronické faktúry z e-mailovej adresy dodávateľa <vyplní uchádzač> na e-mailovú adresu objednávateľa [faktury.ofr@nbs.sk](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Dodávateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.

# Článok IV.

# Termín, čas a podmienky realizácie Servisných služieb

* 1. Začatie poskytovania Servisných služieb je od 1.12.2021.
  2. Čas poskytovania Servisných služieb je stanovený v Prílohe č. 2 – Špecifikácia Servisných služieb tejto Servisnej zmluvy.
  3. Podmienky realizácie Servisných služieb sú bližšie špecifikované v Prílohe č. 2- Špecifikácia Servisných služieb tejto Servisnej zmluvy.

# Článok V.

# Miesto plnenia Servisnej zmluvy

* 1. Miestom plnenia poskytovaných Servisných služieb podľa ustanovení tejto Servisnej zmluvy je sídlo objednávateľa nachádzajúce sa na adrese Národná banka Slovenska, Imricha Karvaša 1, 813 25 Bratislava, Slovenská republika.
  2. Objednávateľ si vyhradzuje právo v prípade potreby zmeniť miesto plnenia Servisnej zmluvy (aj jeho časti) uvedené v bode 5.1 tohto článku Servisnej zmluvy na záložné technologické pracovisko nachádzajúce sa v Datacentre, Kopčianska 92, 851 01 Bratislava, pričom túto skutočnosť vopred bez zbytočného odkladu písomne oznámi dodávateľovi.

**Článok VI.**

**Zmluvné pokuty**

* 1. V prípade že dôjde pri poskytnutí Servisnej služby **Údržba** uvedenej v Prílohe č.2 - Špecifikácia Servisných služieb k nedodržaniu Doby odozvy a/alebo Lehoty služby na riešenie prevádzkových incidentov klasifikovaných podľa závažnosti:

1. **„zásadný incident“,** tak je objednávateľ oprávnený požadovať od dodávateľa zmluvnú pokutu vo výške:

* 1.000,- eur bez DPH za nedodržanie Doby odozvy
* 2% z celkového mesačného paušálneho poplatku bez DPH za poskytovanie Servisných služieb za každú začatú hodinu nedodržania Lehoty služby.

1. **„závažný incident“,** tak objednávateľ je oprávnený požadovať od dodávateľa zmluvnú pokutu vo výške:

* 500,- eur bez DPH za nedodržanie Doby odozvy
* 0,1% z celkového mesačného paušálneho poplatku bez DPH za poskytovanie Servisných služieb za každú začatú hodinu nedodržania Lehoty služby.

1. **„nepodstatný incident“**, tak je objednávateľ oprávnený požadovať od dodávateľa zmluvnú pokutu vo výške:

* 100,- eur bez DPH za nedodržanie Doby odozvy
* 1% z paušálneho mesačného poplatku bez DPH za poskytovanie Servisných služieb za každý začatý deň nedodržania Lehoty služby.
  1. V prípade že dôjde pri poskytnutí Servisnej služby **Údržba** uvedenej v Prílohe č.2 - Špecifikácia Servisných služieb k nedodržaniu Lehoty služby na riešenie prevádzkových incidentov klasifikovaných ako **„Zásadný incident“** alebo **„Závažný incident“** viac ako 2-krát v priebehu jedného kalendárneho mesiaca, alebo viac ako 3-krát za rok, zhotoviteľ je povinný zaplatiť objednávateľovi zmluvnú pokutu vo výške 15.000,-eur bez DPH do 14 dní od doručenia faktúry dodávateľovi. V prípade omeškania dodávateľa s platením faktúry je objednávateľ oprávnený účtovať dodávateľovi úrok z omeškania vo výške 0,05 % z neuhradenej čiastky bez DPH za každý začatý deň omeškania.
  2. V prípade že dôjde pri poskytnutí Servisnej služby **Podpora** uvedenej v Prílohe č.2 - Špecifikácia Servisných služieb k nedodržaniu Doby odozvy a/alebo Lehoty služby na riešenie prevádzkových incidentov klasifikovaných podľa závažnosti **„iný incident“**, tak je objednávateľ oprávnený požadovať od dodávateľa zmluvnú pokutu vo výške:
* 50,- eur bez DPH za nedodržanie Doby odozvy
* 1% z paušálneho mesačného poplatku bez DPH za službu Podpora za každý začatý deň nedodržania Lehoty služby.
  1. V prípade omeškania dodávateľa s včasným plnením, alebo odmietnutím niektorého zo záväzkov alebo nedodržania Doby odozvy a/alebo Lehoty služby pri poskytnutí Servisných služieb **Konzultácie na pracovisku objednávateľa, Školenia alebo Implementácie** uvedených v Prílohe č.2 - Špecifikácia Servisných služieb, je objednávateľ oprávnený požadovať od dodávateľa zmluvnú pokutu vo výške 0,5 % z ceny plnenia príslušného záväzku bez DPH za daný typ Servisnej služby za každý začatý deň omeškania.
  2. V prípade omeškania dodávateľa s včasným plnením Servisných služieb **Podpory SW tretích strán** uvedenej v  Prílohe č.2 - Špecifikácia Servisných služieb, je objednávateľ oprávnený požadovať od dodávateľa zmluvnú pokutu vo výške 0,05% z príslušnej ceny Podpory SW tretích strán bez DPH, s ktorou je v omeškaní za každý začatý deň omeškania.

# Článok VII.

**Doba trvania Servisnej zmluvy**

* 1. Táto Servisná zmluva sa uzatvára na dobu určitú, a to na obdobie 4 rokov od nadobudnutia účinnosti tejto Servisnej zmluvy s možnosťou jej predĺženia o 2 roky.
  2. Objednávateľ si vyhradzuje právo uplatniť opciu u dodávateľa na ďalšie poskytovanie Servisných služieb za rovnakú cenu a za rovnakých podmienok uvedených v tejto Servisnej zmluve a na dobu ako je uvedené nižšie. Dodávateľ sa zaväzuje poskytovať Servisné služby podľa tejto Servisnej zmluvy, na ktoré si objednávateľ uplatnil opciu.
  3. Predmet opcie predstavujú Servisné služby v rozsahu podľa článku II bodu 2.1 Servisnej zmluvy počas 24 kalendárnych mesiacov po skončení obdobia podľa bodu 7.1. tohto článku (ďalej len „Opcia“) nasledovne:

# Podpora v rozsahu 24 mesiacov,

# Údržba v rozsahu 24 mesiacov

# Konzultácie na pracovisku objednávateľa v maximálnom rozsahu 200 osobohodín počas 24 mesiacov

# Školenie v maximálnom rozsahu 50 osobohodín počas 24 mesiacov

# Implementácia v maximálnom rozsahu 4750 počas 24 mesiacov

# Podpora SW tretích strán v rozsahu 24 mesiacov.

* 1. Pre zamedzenie pochybností, objednávateľ je oprávnený (nie povinný) uplatniť si Opciu na ďalšie obdobie poskytovania Servisných služieb, pričom Opcia môže byť objednávateľom uplatnená u dodávateľa najneskôr do skončenia obdobia uvedeného v bode 7.1. tohto článku Servisnej zmluvy.
  2. V prípade neuplatnenia Opcie zo strany objednávateľa táto Servisná zmluva zaniká splnením všetkých práv a povinností vyplývajúcich z predmetu plnenia uvedeného v článku II tejto Servisnej zmluvy počas obdobia platnosti a účinnosti zmluvy uvedeného v bode 7.1. tohto článku Servisnej zmluvy.
  3. Pokiaľ sa objednávateľ rozhodne využiť právo z Opcie, je povinný tak urobiť písomným oznámením o uplatnení Opcie doručeným dodávateľovi.
  4. Takýmto písomným oznámením dodávateľovi vznikne povinnosť poskytovať Servisné služby podľa podmienok uvedených v tejto Servisnej zmluve.
  5. Objednávateľ si vyhradzuje právo uplatniť zmluvnú pokutu, ak dodávateľ nedodrží záväzok poskytovať Servisné služby v súlade s Opciou uplatnenou objednávateľom podľa tejto Servisnej zmluvy vo výške 50 000,- eur bez DPH.

# Článok VIII.

# Osobitné ustanovenia

* 1. Dodávateľ sa zaväzuje udržiavať dodaný systém v súlade s licenčnými dojednaniami jednotlivých komponentov dodaného systému. V prípade, že sa pri pravidelnej kontrole vykonávanej v rámci služby Podpora a/alebo Údržba zistí nesúlad medzi licenčnými dojednaniami a spôsobom využívania niektorého z komponentov dodaného systému, uvedie túto skutočnosť vo výstupnej správe aj s návrhom riešenia tohto stavu.
  2. V prípade ak pri poskytovaní Servisných služieb dodávateľom počas trvania Servisnej zmluvy najmä pri poskytovaní služby Implementácia zhotoviteľ zhotoví dielo, dodávateľ sa týmto zaväzuje poskytnúť objednávateľovi záruku na vytvorené dielo v dĺžke trvania 24 mesiacov, ktorá začne plynúť odo dňa podpisu príslušného preberacieho protokolu objednávateľom.

# Článok IX.

# Osobitné záväzky dodávateľa

* 1. Dodávateľ podpisom tejto zmluvy potvrdzuje a zaväzuje sa, že na plnení Servisnej zmluvy sa budú podieľať iba osoby legálne zamestnané dodávateľom v súlade s právnym poriadkom Slovenskej republiky.
  2. Dodávateľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce) a osobné údaje fyzických osôb, prostredníctvom ktorých plní Servisnú zmluvu, a ktoré sú potrebné na to, aby objednávateľ mohol skontrolovať, či dodávateľ neporušuje zákaz nelegálneho zamestnávania.
  3. Dodávateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto Servisnou zmluvou alebo s plnením záväzkov podľa tejto Servisnej zmluvy bez predchádzajúceho písomného súhlasu objednávateľa. Dodávateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči dodávateľovi vzniknutej na základe alebo v súvislosti s touto Servisnou zmluvou bez predchádzajúceho písomného súhlasu objednávateľa.
  4. V prípade, ak dodávateľ poruší svoju povinnosť podľa bodu 9.1. tohto článku Servisnej zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa dodávateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u dodávateľa objednávateľom.
  5. Dodávateľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 5 tejto Servisnej zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je povinný písomne oznámiť objednávateľovi akúkoľvek zmenu údajov o subdodávateľoch uvedených v prílohe č. 5 tejto zmluvy do troch pracovných dní odo dňa uskutočnenia tejto zmeny. Plnenie predmetu zmluvy prostredníctvom subdodávateľa nezbavuje dodávateľa povinnosti a zodpovednosti za riadne plnenie predmetu zmluvy v zmysle tejto Servisnej zmluvy.
  6. V prípade zmeny subdodávateľa je dodávateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej štyri pracovné dni pred jeho plánovaným využitím. Počas trvania tejto Servisnej zmluvy je dodávateľ oprávnený zmeniť subdodávateľa uvedeného v prílohe č. 5 tejto Servisnej zmluvy výlučne na základe predchádzajúceho písomného oznámenia a  predchádzajúceho písomného odsúhlasenia objednávateľom.
  7. Dodávateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
  8. Za účelom preukázania splnenia povinnosti v zmysle prechádzajúceho bodu tohto článku Servisnej zmluvy je dodávateľ povinný kedykoľvek na výzvu objednávateľa bezodkladne, najneskôr však do troch pracovných dní, predložiť objednávateľovi všetky zmluvy so subdodávateľmi identifikovanými v prílohe č. 5 Servisnej zmluvy, resp. následne doplnenými/ zmenenými postupom podľa bodu 9.6. tohto článku Servisnej zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto Servisnej zmluvy. Za úplnosť a pravdivosť poskytnutých údajov nesie plnú zodpovednosť dodávateľ.
  9. V prípade, ak dodávateľ poruší povinnosť v zmysle bodu 9.7. tohto článku Servisnej zmluvy, a teda bude táto Servisnej zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od dodávateľa vo výške 3 000,- eur bez DPH za každé jednotlivé porušenie stanovenej povinnosti..
  10. V prípade omeškania dodávateľa so splnením povinnosti v zmysle bodu 9.8. tohto článku Servisnej zmluvy, má objednávateľ právo na zmluvnú pokutu vo výške 1 000,- eur bez DPH, a to za každý aj začatý deň omeškania.

# Článok X.

**Záverečné ustanovenia**

* 1. Táto Servisná zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
  2. Pojmy, výrazy, skratky uvedené v Servisnej zmluve a v jej prílohách, pokiaľ z obsahu Servisnej zmluvy nevyplýva niečo iné, majú význam definovaný v prílohe č. 4 - Slovník pojmov, ktorá tvorí neoddeliteľnú súčasť Servisnej zmluvy.
  3. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené, ak táto Servisná zmluva neustanovuje inak:
  4. v písomnej forme prostredníctvom pošty doporučene s doručenkou; za deň doručenia sa považuje dátum prevzatia zásielky alebo
  5. osobne do sídla druhej zmluvnej strany alebo
  6. formou e-mailu, pri bežnej komunikácii (aj pri objednávaní) zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom.

V prípade zmeny ktoréhokoľvek z údajov v záhlaví tejto Servisnej zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.

V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto Servisnej zmluvy, resp. na inú adresu písomne oznámenú druhej zmluvnej strane.

* 1. Komunikácia medzi objednávateľom a dodávateľom vrátane zmluvnými stranami vytvorenej písomnej dokumentácie sa bude v priebehu trvania Servisnej zmluvy uskutočňovať výhradne v slovenskom a/alebo českom jazyku.
  2. Servisná zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto Servisnej zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov.
  3. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto Servisnou zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto Servisnej zmluvy.
  4. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto Servisnej zmluvy, oznámiť písomne druhej zmluvnej strane najneskôr 30 dní pred predpokladanou zmenou.
  5. V prípade sporného výkladu ustanovení tejto Servisnej zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto Servisnej zmluvy budú riešené vecne a miestne príslušnými súdmi Slovenskej republiky.
  6. V prípade rozporu medzi ustanoveniami tejto Servisnej zmluvy a ustanoveniami uvedenými vo Všeobecných podmienkach majú odchylné ustanovenia tejto Servisnej zmluvy prednosť.
  7. Servisná zmluva bude záväzná pre všetkých právnych nástupcov dodávateľa, kým nebude ukončená v súlade s ustanoveniami uvedenými v tejto Servisnej zmluve.
  8. V prípade, ak sa niektoré ustanovenie tejto Servisnej zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto Servisnej zmluvy. Príslušné ustanovenie Servisnej zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
  9. Objednávateľ pri spracúvaní osobných údajov, poskytnutých dodávateľom pre účely plnenia tejto zmluvy, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
  10. Táto Servisná zmluva je vyhotovená v šiestich rovnopisoch, z ktorých objednávateľ dostane štyri vyhotovenia a dodávateľ dostane dve vyhotovenia.
  11. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ súhlasí so zverejnením tejto Servisnej zmluvy (vrátane jej prípadných dodatkov) a faktúr zhotoviteľa doručených objednávateľovi, pričom dodávateľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
  12. Táto Servisná zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto Servisnú zmluvu v ten istý deň, tak rozhodujúci je deň neskoršieho podpisu. Táto Servisná zmluva bude následne zverejnená na webovom sídle objednávateľa a **nadobudne účinnosť najskôr od 01.12.2021**, v súlade s ustanoveniami § 47a ods. 2 Občianskeho zákonníka v spojení s § 1 ods. 2 Obchodného zákonníka a § 5a ods. 1, 6 a 9 zákona o slobodnom prístupe k informáciám.
  13. Zmluvné strany zhodne vyhlasujú, že táto Servisná zmluva nebola uzavretá v tiesni ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto zmluvou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto zmluvu podpísali na znak toho, že zodpovedá ich slobodnej a vážnej vôli.
  14. Neoddeliteľnou súčasťou tejto zmluvy sú prílohy:

Príloha č. 1: Všeobecné podmienky k Servisnej zmluve

Príloha č. 2: Špecifikácia Servisných služieb

Príloha č. 3: Špecifikácia ceny

Príloha č. 4: Slovník pojmov

Príloha č. 5: Zoznam subdodávateľov

Za objednávateľa: Za dodávateľa:

V Bratislave, dňa \_\_.\_\_.20\_\_ V <vyplní uchádzač >, dňa \_\_.\_\_.20\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní VO> <vyplní uchádzač>